2016. augusztus 14-én mutatkozott be új csapatában a Német Szuperkupa döntőjében, ahol csapata 0–2 arányban vereséget szenvedett a Bayern Münchentől. Első gólját 2016. szeptember 20-án lőtte a Borussia mezében, a VfL Wolfsburg elleni találkozón, amit a Dortmund 5–1-re nyert meg a Volkswagen Arénában. 2016. november 22-én pályafutása első Bajnokok Ligája mérkőzésén gólt szerzett a Legia Varsó elleni 8–4-es eredményt hozó csoportmérkőzésen. 2017. április 12-én az AS Monaco elleni negyeddöntős mérkőzésen is eredményes volt a Signal Iduna Parkban, de csapata kiesett, a franciák 3-2-es összesítéssel jutottak tovább. Április 26-án győztes gólt lőtt a Bayern elleni kupa elődöntőben.